Türkiyənin yüksək çinli diplomatlarının Hollandiyaya buraxılmaması təəccüb və təəssüf doğurur. Bunu millət vəkili Bəxtiyar Sadıqov deyib.
Millət vəkili bildirib ki, bu hadisə Avropanın demokratik dəyərlərinə zərbədir: "Holandiyanın belə bir addım atması Avropa demokratiyasına ləkədir. Bütün bunlar azmış kimi, diplomatların Hollandiyaya buraxılmamasına etiraz edən dinc aksiyaçılara qarşı qeyr-insani hərəkət etdilər. Bu qədər vəhşilik olmaz. Çünki etiraz edənlər silahsız idi. Onlar Hollandiya dövləti, rəsmi qurumlar üçün heç bir təhlükə törətmirdilər. Özünü demokratiyanın beşiyi sayan Avropa bu dəfə demokratiyada da ikili standartları nümayiş etdirdi, beynəlxalq konvensiyalara hörmətsizlik göstərdi. Bu prosesdə Türkiyə yalnız beynəlxalq normalar çərçivəsində addım atıb. Türkiyə diplomatlarının öz vətəndaşları ilə görüşünün qarşısının bu cür vəhşiliklə alınması, qeyri-adekvat güc tətbiq olunması dərin təəssüf hissi doğurur".
20 Noyabr 17:33 64